stanford-oval/wikipedia huggingface dataset:
סוראז'

ערך זה עוסק בעיר ברוסיה. אם התכוונתם למשמעות אחרת, ראו .
| --- | --- |
סמל סוראז'סמל סוראז'

 מדינה:  רוסיה רוסיה
 מחוז:  מחוז בריאנסק מחוז בריאנסק
 נפה:  סוראז'
 שטח:  10 קמ"ר
 גובה:  160 מטרים
 אוכלוסייה:  ‏
  ‑ בעיר:  11,176 (2021)
 קואורדינטות:  53°01′00″N 32°24′00″E﻿ / ﻿53.016666666667°N 32.4°E﻿ / 53.016666666667; 32.4 
 אזור זמן:  UTC+3
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסוראז'(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסוראז'(למפת מחוז בריאנסק רגילה) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקסוראז'(למפת מחוז בריאנסק מוגדלת) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקסוראז'  he tabBackground:;tabBorder:#aaa;defaultTab:0;
 
כנסייה קטנה בעיירה שנבנתה ב-1907
סוראז' (ברוסית: Сураж) היא עיר והמרכז האדמיניסטרטיבי של נפת סוראז' במחוז בריאנסק ברוסיה. היא ממוקמת על נהר איפוט, 177 קילומטרים דרומית-מערבית לבריאנסק, בירת המחוז.
אוכלוסיית המקום מנתה: 11,640 (מפקד 2010), 12,046 (מפקד 2002), 12,559 (מפקד 1989), 1,599 (1897).
היסטוריה

המקום הוזכר לראשונה במאה ה-17 ככפר בשם סוראז'יצ'י (Суражичи).
מאז 1781 היא ידועה כעיר סוראז'-נה-איפוטי (Сураж-на-Ипути, סוראז' על האיפוט), ומ-1797 ידועה בשם סוראז' בלבד.[דרוש מקור]
בזמן מלחמת העולם השנייה, נכבשה העיירה על ידי הגרמנים ב-17 באוגוסט 1941 והיא שוחררה על ידי הצבא האדום ב-25 בספטמבר 1943.
הקהילה היהודית

יהודים התיישבו כנראה לראשונה בסוראז' במחצית הראשונה של המאה ה-18. בשנת 1897 מנתה הקהילה היהודית בסוראז' 2,398 איש, שהיוו 60 אחוזים מכלל האוכלוסייה.
יהודי סוראז' סבלו מפוגרומים באוקטובר 1905 (באירועי מהפכת אוקטובר), פעמיים ב-1917 (באירועי מלחמת האזרחים ברוסיה) ואחד בשנת 1918 שבוצע על ידי חיילי הצבא האדום. ב-1939 הידלדלה האוכלוסייה היהודית וחיו בה רק 2,052 יהודים, כ-23 אחוזים מכלל האוכלוסייה.
לפני הכיבוש הגרמני רוב היהודים נמלטו מזרחה או גויסו לצבא האדום, ונותרו כ-30% מהאוכלוסייה היהודית ערב המלחמה. לאחר הכיבוש נעשה רישום של היהודים והם אולצו לבצע עבודות כפייה. בסתיו 1941 היהודים נאלצו להיכנס לגטו, ובתיהם המקוריים הועלו באש. במרץ 1942 היהודים נלקחו מהגטו אל הכפר הקרוב קיסלובקה ושם נרצחו בבור הריגה.
ב-1962 אישה יהודית ילידת סוראז' ששרדה את המלחמה יזמה מהלך להעברת הגופות לקבורה ראויה בבית הקברות היהודי של סוראז' והוקמה שם אנדרטה לזכרם.
בעיות אקולוגיות

כתוצאה מאסון צ'רנוביל ב-26 באפריל 1986, חלק מהשטח של מחוז בריאנסק היה מזוהם בקרינה רדיואקטיבית (בעיקר נפות גורודייבקה, קלימובו, קלינצי, קרסנאיה גורה, סוראז' ונובוזיבקוב). בשנת 1999 חיו כ-226,000 אנשים באזורים שרמת הזיהום מעל 5 קירי לקילומטר רבוע, והם מהווים כ-16% מאוכלוסיית המחוז.
הערות שוליים

↑  סוראז', עיר מחוז בפלך צ'רניגוב, במילון האנציקלופדי ברוקהאוס ואפרון (אנ') (ברוסית).
1 2 3 4 5 6 7  סוראז' במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
1 2 3 4 5 6  אלכסנדר קרוגלוב (רו'), סטארודוב, אנציקלופדיה של המחנות והגטאות (כרך II, חלק B, עמ' 1827–1828), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
↑  סוראז', עיר מחוז בפלך צ'רניגוב, ביברייסקיה אנציקלופדיה (ברוסית)
↑  סיפור רצח יהודי סוראז' בקיסלובקה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
| --- | --- |
בקרת זהויות :  MusicBrainz: b7f42dc3-a1be-4aa5-8bf2-a035c48f7425
סקלבמייז'

| --- | --- |
סמל סקלבמייז'סמל סקלבמייז'

כנסייה בסגנון גותי בסקלבמייז'
 מדינה:  פולין פולין
 פרובינציה:  שוויינטוקז'יסקיה שוויינטוקז'יסקיה
 מחוז:  קזימייז'ה
 שטח:  7.13 קמ"ר
 גובה:  200 מטרים
 אוכלוסייה:  ‏
  ‑ בעיירה:  1,219 (31 במרץ 2021)
 קואורדינטות:  50°19′12″N 20°23′57″E﻿ / ﻿50.31993°N 20.39929°E﻿ / 50.31993; 20.39929 
 אזור זמן:  UTC+1
 http://www.tai.com.pl/skalbmierz
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסקלבמייז'(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסקלבמייז'(למפת פרובינציית שוויינטוקז'יסקיה רגילה) קיילצה אוסטרובייץ שוויינטוקז'יסקי  סטרחוביצה סקרז'יסקו-קמיינה לודז' של. לו. פולין קטן פודקרפצקיה מזוביהסקלבמייז'(למפת פרובינציית שוויינטוקז'יסקיה מוגדלת) קיילצה אוסטרובייץ שוויינטוקז'יסקי  סטרחוביצה סקרז'יסקו-קמיינה לודז' שלזיה לובלין פולין קטן פודקרפצקיה מזוביהסקלבמייז'  he tabBackground:;tabBorder:#aaa;defaultTab:0;
סקלבמייז' (בפולנית: ‏Skalbmierzקובץ:Pl-Skalbmierz.ogg‏Ⓘ‏) היא עיירה במחוז קזימייז'ה שבפרובינציית שוויינטוקז'יסקיה בפולין, בה התקיימה עד השואה קהילה יהודית.
תולדות היישוב

העיירה נזכרת לראשונה בשנת 1217, ובאמצע אותה מאה נהרסה בידי הטטרים. בשנת 1342 הוענקו ליישוב זכויות עיר, אשר אושרו בידי המלך ולדיסלב השני יגיילו בשנת 1427.
באמצע המאה ה-17 הוחרבה העיירה בידי גייסות האימפריה השוודית, ולאחר מכן בידי הקוזקים וההונגרים. בשנת 1869 נטלו הרוסים את זכויות העיר מהיישוב, בעקבות מרד ינואר, ואלה הושבו לו בשנת 1927.
יהודי סקלבמייז'

יהודים התיישבו בעיירה מסוף המאה ה-19, עם ביטול האיסור על ישיבת יהודים בה. בין מלחמות העולם נמנו בעיירה כ-400 יהודים, כרבע מתושביה, ופעל בה סניף של ההסתדרות הציונית.
עם כיבוש העיירה בידי הגרמנים בתחילת ספטמבר 1939, גויסו יהודיה לעבודות כפייה, רכושם הוחרם והוטלו עליהם תשלומי כופר וחובת ענידת טלאי צהוב, שהומר בהמשך בסרט זרוע.
בספטמבר 1940 רוכזו יהודי העיירה וכאלף יהודים שגורשו מקרקוב בגטו שהוקם ביישוב. ב-29 באוגוסט 1942 פשטו על הגטו שבעיירה אנשי ס"ס ושוטרים גרמנים ופולנים, והעבירו את כל יושביו למחנה המעבר סלומניקי עם אלפי יהודים נוספים מאזור מייחוב. לאחר המתנה בת מספר ימים תחת כיפת השמיים, נערכה ביהודי המקום סלקציה. קשישים נרצחו במקום, צעירים שולחו למחנות עבודה, וכל יתר היהודים שולחו למחנה ההשמדה בלז'ץ.
סופרבול LIV

סופרבול LIV (סופרבול 54) הוא משחק פוטבול, שהתקיים ב-2 בפברואר 2020, בין סן פרנסיסקו 49', אלופת חטיבת ה-NFC לקנזס סיטי צ'יפס, אלופת חטיבת ה-AFC בליגת ה-NFL. המשחק התקיים באצטדיון הארד רוק במטרופולין מיאמי ושודר ברשת פוקס. במשחק ניצחה קנזס סיטי צ'יפס 31–20 וזכתה בפעם השנייה בתולדותיה בסופרבול.
רקע > בחירת מיקום המשחק

ב-24 במאי 2016 בחרו בעלי הקבוצות בליגה את העיר מיאמי לארח את המשחק באצטדיון הארד רוק המשמש את קבוצת מיאמי דולפינס. העיר ואזור דרום פלורידה אירחו בעבר 11 משחקי סופרבול, חמישה מהם באצטדיון זה.
רקע > עונת 2019 ב-NFL

סופרבול LIV חתם את עונת 2019 בליגת ה-NFL. לסופרבול העפילו אלופת חטיבת ה-AFC קנזס סיטי צ'יפס בפעם השלישית בתולדותיה (ובפעם הראשונה מאז איחוד ליגת ה-NFL עם ה-AFL) ואלופת חטיבת ה-NFC, סן פרנסיסקו 49' בפעם השביעית בתולדותיה.
רקע > עונת 2019 ב-NFL > קנזס סיטי צ'יפס

קנזס סיטי שהודחה בעונת 2018 בגמר ה-AFC על ידי ניו אינגלנד פטריוטס בהארכה, סיימה את העונה במאזן 12–4, השני בטיבו ב-AFC לאחר בולטימור רייבנס.
בפלייאוף גברה קנזס סיטי בבית על יוסטון טקסאנס 51–31 לאחר שכבר הייתה בפיגור 0–24 ברבע השני ובגמר ה-AFC ניצחה בבית את טנסי טייטאנס 35–24 לאחר שחזרה מפיגור של 0–10 ו-7–17.
רקע > עונת 2019 ב-NFL > סן פרנסיסקו 49'

סן פרנסיסקו סיימה במאזן הטוב ב-NFC של 13–3, זאת לאחר שבעונה קודמת סיימה במאזן של 4–12 ולא העפילה לפלייאוף.
בפלייאוף גברה הקבוצה בבית על מינסוטה ויקינגס 27–10 ובגמר ה-NFC ניצחה בבית את גרין ביי פאקרס 37–20.
מהלך המשחק

סן פרנסיסקו הבקיעה שער שדה בדרייב השני של המשחק ועלתה ליתרון 3–0. קנזס סיטי עלתה ליתרון 7–3 אחרי טאצ'דאון בריצה של פטריק מהומס בסוף הרבע הראשון. לאחר אינטרספשן של הקוורטרבק ג'ימי גארפולו מסן פרנסיסקו, השיגה קנזס סיטי שער שדה והגדילה את היתרון ל-10–3. סן פרנסיסקו השוותה לאחר טאצ'דאון של הפולבק קייל יוסצ'ק ממסירה של גארפולו.
את המחצית השנייה פתחה סן פרנסיסקו בשער שדה שהעלה אותה ליתרון 13–10, בדרייב הבא חטפה מסירה של מהומס והגדילה את היתרון ל-20–10 לאחר טאצ'דאון בריצה של רחים מוסטרט. מסירה של מהומס נחטפה שוב בתחילת הרבע הרביעי אך סן פרניסקו לא הצליחה לנצל זאת להגדלת היתרון. 6:13 דקות לסיום המשחק מסר מהומס לטאצ'דאון של טרוויס קלסי וקנזס סיטי צמצמה ל-20–17. 2:44 דקות לסיום המשחק עלתה קנזס סיטי ליתרון ראשון במחצית השנייה לאחר טאצ'דאון של דמיאן ויליאמס ממסירה של מהומס שקבע 24–20. סן פרנסיסקו לא הצליחה שוב להשיג נקודות בהתקפה וקנזס סיטי הגדילה את היתרון לתוצאת הסיום 31–20 לאחר ריצה של 38 יארד של ויליאמס 1:12 דקות לסיום המשחק.
שידור

המשחק שודר ברשת פוקס וצפו בשידור בארצות הברית 99.9 מיליון איש בממוצע עם רייטינג של 41.6.
זמן פרסום נמכר במחירים של עד 5.6 מיליון דולר לספוט.
בידור

לפני פתיחת המשחק שרה יולנדה אדמס את "America the Beautiful" ודמי לובאטו ביצעה את המנון ארצות הברית.
לביצוע מופע המחצית נבחרו זמרות הפופ הלטיני שאקירה וג'ניפר לופז. במהלך המופע אירחו גם את הזמרים ג'יי באלווין ובאד באני וכן את בתה של לופז, אמה.
המופע כלל את השירים She Wolf, ‏Empire, ‏Whenever, Wherever, ‏I Like It, ‏Chantaje, ‏Hips Don't Lie, ‏Jenny from the Block, ‏Ain't It Funny (Murder Remix), ‏I'm Real, ‏Get Right, ‏Waiting for Tonight, ‏Booty, ‏Mi Gente, ‏Love Don't Cost a Thing, ‏On the Floor, ‏Let's Get Loud, ‏Waka Waka (This Time for Africa).
פטריק מהומס הקוורטרבק של קנזס סיטי צ'יפס שזכה בפרס ה-MVP של משחק הסופרבול
ג'ימי גארופולו הקוורטרבק של סן פרנסיסקו 49'
האצטדיון במהלך מופע המחצית
הערות שוליים

↑  SUPER BOWL LIV DRAWS NEARLY 100 MILLION TV VIEWERS, 44 MILLION SOCIAL MEDIA INTERACTIONS, אתר נילסן
אצטדיון הארד רוק בדרום פלורידה שנבחר לארח את המשחק
חגיגות הזכייה של קנזס סיטי צ'יפס בתום המשחק
סטודיבייקר Transtar

| --- | --- |

 מאפיינים כלליים
 יצרן:  סטודיבייקר
 שנות ייצור:  1956–1958, 1960–1963
 הרכבה:  ארצות הברית ארצות הברית
 מפרט טכני
 מנוע:  6 צילינדרים, המפיק 92 כ"ס ו- 106 כ"ס, מנוע V8 צילינדרים המפיק 140 כ"ס ו- 160 כ"ס (לדגם העמסה 0.5 טון) מנוע 6 צילינדרים, המפיק 106 כ"ס,  מנוע V8 צילינדרים המפיק 140 כ"ס ו- 160 כ"ס (לדגם העמסה 0.750 טון)  מנוע צילינדרים, המפיק 106 כ"ס,  מנוע V8 צילינדרים המפיק 156 כ"ס (לדגם העמסה 1.0 טון)  מנוע V8 צילינדרים המפיק 156 כ"ס (לדגם העמסה 1.5 טון)  מנוע V8 צילינדרים המפיק 156 כ"ס, ו- 175 כ"ס (לדגם העמסה 2.0 טון)   מנוע V8 צילינדרים המפיק 156 כ"ס, ו- 175 כ"ס (לדגם העמסה 3.0 טון)
 הילוכים:  תמסורת ידנית - 6 מהירויות
 
סטודיבייקר  Transtar, Deluxe V8, שנת 1957
סטודיבייקר  Transtar, שנת 1957
סטודיבייקר טרנסטר (באנגלית: Studebaker Transtar) הוא טנדר (בעל כושר העמסה: 0.5 טון, 0.750 טון ו-1.0 טון), ומשאית קלה (בעלת כושר העמסה: 1.5 טון, 2.0 טון, ו- 3.0 טון), אשר ייצרה חברת סטודיבייקר האמריקאית בין השנים 1956–1958, ו-1960–1963.
בשנת 1960 התחילה חברת סטודיבייקר לייצר את דגם הטנדר סטודיבייקר צ'אמפ, לקיבולות של 0.5 טון ו- 0.750 טון.
תצורות  סטודיבייקר Transtar

קיבולת העמסה: 0.5 טון, 0.750 טון, 1.0 טון - טנדר
קיבולת העמסה: 1.5 טון, 2.0 טון, 3 טון - משאית קלה
תמונות

סטודיבייקר Transtar, שנת 1958 - משאית קלה
סטודיבייקר Transtar, דגם Deluxe V8, שנת 1957
ראו גם

סטודיבייקר
סטודיבייקר קופה אקספרס
סטודיבייקר סדרה M
סטודיבייקר אלקטריק
סטודבייקר-גרפורד
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר לנד קרוזר
סטודיבייקר קומנדר
סטודיבייקר לארק
סטודיבייקר Flight Hawk
סטודיבייקר Silver Hawk
סטודיבייקר Golden Hawk
סטודיבייקר Gran Turismo Hawk
סטודיבייקר אוואנטי
סטודיבייקר Scotsman
סטודיבייקר צ'אמפ
סטודיבייקר M29 Weasel
לקריאה נוספת

סטודיבייקר Transtar
סטודיבייקר אלקטריק

| --- | --- |

סטודיבייקר אלקטריק קופה, שנת 1911
 מאפיינים כלליים
 יצרן:  סטודיבייקר
 שנות ייצור:  1902–1912
 יחידות שיוצרו:  1,841 
 הרכבה:  ארצות הברית ארצות הברית
 מפרט טכני
 מנוע:  חשמלי
 
תומאס אדיסון ב- סטודיבייקר אלקטריק
סטוביקייר אלקטריק (באנגלית: Studebaker Electric) הייתה מכונית משפחתית בעלת הנעה חשמלית מוזנת מסוללות. יוצרה על ידי חברת Studebaker Brothers Manufacturing Company שמאוחר יותר הפכה לחברת "סטודיבייקר"  האמריקאית. "סטודיבייקר אלקטריק" יוצרה בין השנים 1902–1912. יוצרו 1,841 יחידות.
סטודיביקר אלקטריק יוצרה במגוון סגנונות גוף. בשנת 1904 נוסד דגם 4 נוסעים.
סטודיבייקר התמחתה בבניית גוף ובהפצת מוצרים אך לא בבניית מנוע. כתוצאה מכך בשנת 1904 נוצרו מכוניות "סטודיבייקר - גרפורד".
תצורות "סטודיבייקר אלקטריק"

סטודיבייקר אלקטריק  קבריולה - 4 נוסעים
סטודיבייקר אלקטריק קבריולה - 2 נוסעים
סטודיבייקר אלקטריק  - קופה
סטודיבייקר אלקטריק - מיניבוס
תמונות

מודעת פרסומת ל- "סטודיבייקר אלקטריק" (1903)
מודעת פרסומת ל- "סטודיבייקר אלקטריק" (1905)
סטודיבייקר אלקטריק, שנת 1907
סטודיבייקר אלקטריק (רכב שרות של הסנאט)
סטודיבייקר אלקטריק - אוטובוס
ראו גם

סטודיבייקר
סטודבייקר-גרפורד
סטודיבייקר Big Six
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר לנד קרוזר
סטודיבייקר קומנדר
סטודיבייקר לארק
סטודיבייקר Flight Hawk
סטודיבייקר Silver Hawk
סטודיבייקר Golden Hawk
סטודיבייקר Gran Turismo Hawk
סטודיבייקר אוואנטי
סטודיבייקר סטארליט
סטודיבייקר קופה אקספרס
הערות שוליים

↑  סטודיבייקר אלקטריק - היסטוריה
מודעת פרסומת  לסטודייביקר אלקטריק, 1903
סטודיבייקר Light Six

| --- | --- |

 מאפיינים כלליים
 נקרא גם:  Studebaker Standard Six (משנת 1924)  Standard Six Dictator (משנת 1927)
 יצרן:  סטודיבייקר (Studebaker Corporation)
 שנות ייצור:  1918–1927
 הרכבה:  ארצות הברית ארצות הברית
 בסיס גלגלים:  2,845 מ"מ
 מפרט טכני
 מנוע:  6 צילינדרים 4,729 סמ"ק, 40 כ"ס ב-2,000 סל"ד
 הילוכים:  תמסורת ידנית - 3 מהירויות
 
סטודיבייקר Light Six, שנת 1924
סטודיבייקר Light Six, שנת 1922
סטודיבייקר  Light Six, (באנגלית:  Studebaker Light Six) היא מכונית משפחתית, 4 דלתות, 5 מושבים, אשר יוצרה על ידי חברת "סטודיבייקר" האמריקאית בין השנים 1918–1927. בנוסף, הדגם יוצר גם בתצורת קופה, 2 דלתות.
הסטודיבייקר Light Six שווקה בצבעי שחור וכחול.
משנת 1924 שונה שם הדגם ל- "Studebaker Standard Six", ומשנת 1927, שומבשם הדגם פעם נוספת ל-"Standard Six Dictator".
תצורות "סטודיבייקר"

סדאן - 4 דלתות (5 מושבים)
קופה - 2 דלתות
תמונות

סטודיבייקר Light Six,  בתצורת קופה, 2 דלתות
סטודיבייקר Light Six, בתצורת 4 דלתות, שנת 1922
מודעת פרסומת לדגם סטודיבייקר Light Six, שנת 1923
ראו גם

סטודיבייקר
סטודיבייקר אלקטריק
סטודבייקר-גרפורד
סטודיבייקר Big Six
סטודיבייקר דיקטטור
סטודיבייקר Light Four
סטודיבייקר קומנדר
סטודיבייקר לנד קרוזר
סטודיבייקר לארק
סטודיבייקר Flight Hawk
סטודיבייקר Golden Hawk
סטודיבייקר Silver Hawk
סטודיבייקר Gran Turismo Hawk
סטודיבייקר אוואנטי
סטודיבייקר סטארליט
סטודיבייקר קופה אקספרס
סטודיבייקר צ'אמפ
סטודיבייקר סטארליט
לקריאה נוספת

סטודיבייקר Light Six (Superlative Six - 1923 Studebaker Light-Six - Almost)
סטודיבייקר Light Six (The Shanghai Express - 1923/1924 Studebaker Light-Six)
סטודיבייקר גולדן הוק

| --- | --- |

 מאפיינים כלליים
 יצרן:  סטודיבייקר
 שנות ייצור:  1956–1958
 הרכבה:  ארצות הברית ארצות הברית
 אורך:  5,180 מ"מ
 מפרט טכני
 מנוע:  V8 צילינדרים, 5,200 סמ"ק  המפיק 275 כ"ס (מנוע חברת Packard)
 מעצב:  Raymond Loewy
סטודיבייקר גולדן הוק (באנגלית: Studebaker Golden Hawk; מילולית: נץ מוזהב) היא מכונית סלון מהודרת, בתצורת קופה, 2 דלתות, אשר יוצרה על ידי יצרנית כלי הרכב סטודיבייקר האמריקאית בין השנים 1956–1958.
בשנת 1958 נמכרו 878 יחידות בלבד.
סדרת Hawk

Studebaker Flight Hawk (שנת 1956)
Studebaker Golden Hawk  (בין השנים 1956-1958)
Studebaker Silver Hawk (בין השנים 1957-1959)
Studebaker Gran Turismo Hawk (בין השנים 1962-1964)
"סטודיבייקר  Hawk"

בין השנים 1960-1961 פותח הדגם "Studebaker Hawk", אשר התבסס על הדגם הקודם  "סטודייביקר Silver Hawk" וכמעט היה זהה לקודמו, ולדגם ה- "סטודיבייקר Golden Hawk".
תמונות

סטודיבייקר גולדן הוק
סטודיבייקר גולדן הוק, שנת 1957
סטודיבייקר גולדן הוק, שנת 1957 - מבט לתא הנהג
סטודיבייקר גולדן הוק - מבט למושבים האחוריים
מנוע סטודיבייקר גולדן הוק, שנת 1958
פתיחת מכסה מנוע קדמי בדגם סטודיבייקר גולדן הוק
סטודיבייקר גולדן הוק, שנת 1956
ראו גם

סטודיבייקר
סטודיבייקר אלקטריק
סטודבייקר-גרפורד
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר קומנדר
סטודיבייקר לנד קרוזר
סטודיבייקר Scotsman
סטודיבייקר פרזידנט
סטודיבייקר לארק
סטודיבייקר אוואנטי
סטודיבייקר Golden Hawk
סטודיבייקר Silver Hawk
סטודיבייקר Flight Hawk
סטודיבייקר קופה אקספרס
סטודיבייקר צ'אמפ
סטודיבייקר סטארליט
עודד פרידלנד

| --- | --- |

 לידה:  1967 (בן 57 בערך) תל אביב, ישראל
 תחום יצירה:  עיצוב תעשייתי
עודד פרידלנד (נולד ב-1967), הוא מעצב ישראלי ומרצה באקדמיה לאמנות ועיצוב בצלאל.
ביוגרפיה

פרידלנד נולד בישראל בשנת 1967. הוא התגורר בלונדון בין השנים 1970-1975. לאחר סיום לימודי עיצוב מוצר באקדמיה בבצלאל הקים את "מונקי ביזנס" – מותג עיצוב עצמאי המתמחה בפיתוח ושיווק מוצרי מתנה מקוריים, אותה הוא מנהל יחד עם אחיו.  פרידלנד משמש כמרצה במחלקה לעיצוב תעשייתי בבצלאל במספר קורסים. הוא מציג פעמיים בשנה (רצוף משנת 1999) בתערוכות Ambiente ו-Tendence בפרנקפורט גרמניה. פרידלנד זכה שלוש פעמים באליפות אירופה בגלישת ברכיים, בשנים 1989, 1991, 1995.
יצירתו

פרק זה לוקה בחסר. אנא תרמו לוויקיפדיה ו.
עט מגנטית, הזרקת פלסטיק, 2012
משפחת פגזיני- אטבי כביסה מהלכי חבל, הזרקת פלסטיק, עיצוב דמויות: ענבל הופמן, 2011
MB STAND: ביתן בתערוכת אמבינטה 2013 פרנקפורט גרמניה
ארגונית לדלת, בד בתפירה, 2006
דוליקה- כלי לאחסון צימרונים, הזרקת פלסטיק, 1999
פרסים

1992 - "פרס חמת" בתחרות עיצוב ברזים שארגנה חברת חמת.
2005 - פרס " אות העיצוב".
2006 - "Doorganizer" - נבחר כמוצר מס' 1 בO-list גיליון אוגוסט 2006 של מגזין אופרה וזכה בפרס Quick & simple Awards ב-2007 (שניהם בארצות הברית.
2007 - "Calendar tin" זכה פרס - How magazine Self promotion Awards 2007 בארצות הברית.
2010 - "Battery box" זוכה אות - How magazine International Design Awards 2007 בארצות הברית.
הערות שוליים

↑  אות העיצוב
| --- | --- |
בקרת זהויות :  NLI: 987007458335805171  VIAF: 304148874600049621364   WorldCat (עם VIAF): 304148874600049621364 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
ספל

ספל "לא רק לכוס יש מקור", ספל קפה עם כיתוב
ספל קפה
מרק עוף ב"מאג".
ספל הוא כלי לשתיית משקאות חמים כגון תה, קפה, שוקו, חליטות צמחים ואף מרק. הספל עשוי לרוב מחומר קרמי, פורצלן או חרסינה, ולרוב בעל ידית.
באיים הבריטיים, ספלים לשעת התה עשויים מפורצלן בדרך כלל ומעוטרים בעיטורים רבים.
ברחבי אמריקה מקובל ספל גדול הקרוי "מאג" (mug), המיועד בעיקר לשתיית קפה נמס.
באיטליה יש ספלים מיוחדים לכל סוג קפה. לאספרסו - ספלים קטנים, לקפוצ'ינו - ספלים שקופים בגודל בינוני, לשוקוצ'ינו - ספלים מוארכים וארוכים (כיוון שנהוג לשתות עם כמה כדורי גלידה).
בצרפת נהוג לשתות את הקפה (קפה אולה) בספלים בגודל קערות. בספלים זהים נהוג לשתות בארגנטינה ובספרד את השוקולטה, לרוב בארוחת "שוקולטה קון צ'ורוס" - משקה שוקולד מתוק שמוגש עם סופגניות ארוכות הנקראות צ'ורוס.
רוב הספלים כיום ניתנים לחימום בתנור מיקרוגל.
הספלים מעוצבים במגוון חומרים, צורות, צבעים, גדלים ודוגמאות.
הדפסת טקסטים ותמונות על ספלים נעשית למגוון שימושים כגון עיצוב מתנה מותאמת אישית, מיתוג, פרסום ומרצ'נדייזינג.
ראו גם

כוס
ספיידרמן: קטל מקסימלי

| --- | --- |

עטיפת האוגדן Spider-Man: Maximum Carnage מדצמבר 2006, אמנות מאת דייוויד מיצ'ליני.
 מידע קומיקס
 יוצר:  ג'ון מארק דמתיאס
 סוגה:  קומיקס
 תקופת פרסום מקורית:  מאי – אוגוסט 1993 (כ־1,988 שנים)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מארוול קומיקס
 מספר החוברות:  14
קטל מקסימלי (באנגלית: Maximum Carnage) היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס. הסיפור נמשך למשך 14 חוברות בין מאי לאוגוסט 1993, כשבין החוברות נמנות Peter Parker: Spider-Man #35-37, ‏The Amazing Spider-Man #378-380, ‏The Spectacular Spider-Man #201-203, ‏Web of Spider-Man #101-103 ו-Spider-Man Unlimited #1-2. את הסיפור כתבו טום דה-פלקו, ג'ון מארק דמתיאס, טרי קוואנו ודייוויד מיצ'ליני ואיירו רון לים, אלכס סביוק, מארק באגלי, טום לייל וסאל בוסימה. הסיפור מביא את מלחמתם של ספיידרמן, ונום ושאר גיבורי-על בקרנג' הרצחני ובצוות נבלי-העל שלו.
"קטל מקסימלי" ממוקם במקום ה-19 ברשימת 25 הסיפורים הגדולים של ספיידרמן בכל הזמנים, לפי מגזין CBR.com.
עלילה

קליטוס קסדי נחשב למחוסר כוחות לאחר שהסימביוט שהתמזג איתו הושמד במהלך לכידתו וכליאתו בבית חולים לחולי נפש "רייבנקרופט". אולם, למעשה הסימביוט שינה את המבנה התאי של מערכת הדם שלו לפני השמדתו, מה שאיפשר לקסדי ליצור שיבוט של הסימביוט ובכך לפרוץ את כלאו. קסדי, שכעת קרא לעצמו שוב קרנג', עזר במהלך בריחתו לשחרר את שותפתו לתא שרייק.
במהלך מסע הקטל של השניים ברחבי העיר ניו יורק, הם מגייסים את דופלגנגר, דמוגובלין ואת קריון. קרנג' קורא לעצמו בשם "אביהם", אך למעשה כולם מתעבים אותו ונשארים בקבוצה בשל מסירותם לשרייק. כאשר מניין המתים עולה, ספיידרמן, ונום, קפטן אמריקה, החתולה השחורה, איירון פיסט, מורביוס, גלימה ופגיון, כוכב אש ונייטוואץ' מתאגדים יחד כדי לעצור אותם. הגיבורים נקלעים לחילוקי דעות כאשר ונום רוצה לעצור את קרנג' בכל מחיר בעוד ספיידרמן אינו רוצה להשתמש בשיטות אלימות. בסופו של דבר, ספיידרמן נוטש את ונום לרחמיו של קרנג'. שרייק משתמשת בכוחותיה הטלפתיים כדי להפוך את תושבי ניו יורק להמון צמא דם, ובכך לאפשר לחבורה להמשיך במסע הקטל שלהם ללא עונש.
למרות זאת, קרנג' מפנה עורף ליתר החברים בקבוצתו ובקרב המתחולל ביניהם שרייק מאבדת את שליטתה המנטלית בתושבי העיר. קבוצת גיבורי-העל מנצלת זאת כדי להשתמש במכשיר מתעשיות ראנד שמקרין רגשות אהבה ותקווה בקבוצת נבלי-העל, מה שמכריע אותם. קרנג' נמלט ומביים את מותו על ידי כיסוי קורבן בתלבושת הסימביוט, ושאר החברים בקבוצה נלכדים. לאחר שהגיבורים מתפזרים, קרנג' אורב לונום. אולם, המכשיר גרם לקרנג' לתחושת בלבול, מה שמאפשר לונום להכות באויבו ללא רחמים ולהדפו לעבר גנרטור חשמלי. קרנג' נותר מעולף ונלכד בידי כוחות המשטרה.
אזכור במדיות אחרות

עלילת הסיפור הייתה הבסיס למשחק המכות מ"ספיידרמן וונום: קטל מקסימלי" שיצא לפלטפורמות סגה מגה דרייב וסופר נינטנדו בשנת 1994 ובהפצתה של חברת Acclaim Entertainment.
במהלך ערבי האימה של הלואין באיי ההרפתקאות של אתר הנופש יוניברסל אורלנדו, האי של גיבורי מארוול הוסב לאזור הפחדה הלקוח מהסיפור, ונוצר בית רדוף שלם שנקרא Maximum Carnage. בגרסה זו, קרנג' הרג את כל גיבורי העל של מארוול, מה שהוביל לכך שכנופיות פושעים שלטו ברחובות. מספר אלמנטים מהאי קיבלו תצוגה לפיה גיבורי העל נלחמו והפסידו, מה שהוביל למותם.
הערות שוליים

↑  The 25 Greatest Spider-Man Stories Of All Time, Officially Ranked, Alex Wyse, May 21st 2018
סקירה יהודית-הונגרית

| --- | --- |

הדף הראשי של כתב העת בשנת הופעתו הראשונה
 עורך ראשי:  בנימין זאב בכר 
 תאריכי הופעה:  1884–1948 (כ־64 שנים) 
 שפה:  הונגרית 
 מדינה:  הונגריה 
 
הסקירה היהודית-הונגרית (בהונגרית: Magyar-Zsidó Szemle), הייתה כתב העת המדעי והציבורי החשוב ביותר של היהדות הניאולוגית בהונגריה, שהופיע בין השנים 1884–1948, בתדיריות שונות.
תולדות כתב העת

הסקירה היהודית הונגרית לא הייתה כתב העת היהודי הראשון בהונגריה בשפה ההונגרית, אך מבחינת משקלו המדעי ואורך חייו (64 שנים), לא היה לו יריב במהלך תקופת הוצאתו לאור הארוכה. כתב העת הזה כיסה את כל ענפי המדע שעסק ביהדות, ועסק בענפי מדע אלה ברמה גבוהה בינלאומית כך שערכו היה רב בכל קנה מידה שהוא. במיוחד עסק כתב העת בהיסטוריה היהודית ההונגרית, הן בהיסטוריה הדתית והן בהיסטוריה הקהילתית. יהדות הונגריה הרגישה בצורך בהוצאת כתב עת מדעי כבר מתקופת ה"הסכמה", כלומר מהפשרה האוסטרו-הונגרית של 1867. בעקבות הדוגמאות של השקת כתבי עת כאלה בקהילות יהודיות במדינות המערב, הרגישו יהודי הונגריה בצורך להשיק כתב עת מדעי יהודי בשפה ההונגרית במטרה לספק במה למחקר מדעי תאולוגי, אתנוגרפי, סוציולוגי ועוד.
בתולדות הסקירה היהודית ההונגרית ניתן למדוד את מצבה של יהדות הונגריה בכל תקופה ותקופה. בשנים 1884 - 1891 התפרסם המגזין בעשרה גיליונות בשנה. בשנים 1891–1895 12 גיליונות בשנה. משנת 1896 עד 1926 מספר הגיליונות בשנה עמד על ארבע, אך ללא ירידה במספר העמודים (למעט משנת 1919 עד 1926). הופיעו 6 גיליונות בשנת 1927, 10 גיליונות בשנת 1923, 12 גליונות בשנה משנת 1929 עד 1937, לעיתים קרובות בחוברות שחוברו יחדיו. בשנת 1938 היו 4 גיליונות בחוברת אחת, ומשנת 1940, ועד לפירוקה חוברת אחת בשנה. התוצאות המדעיות של הסקירה היהודית ההונגרית צוינו בספרות העברית בעולם כולו. המסורות האינטלקטואליות של כתב העת נשמרת כיום על ידי המגזין "הזרם החדש", שנמצא בעריכת בית המדרש לרבנים בבודפשט שמוכר כאוניברסיטה היהודית מאז 2004.
העורכים

העורכים והצוות של הסקירה היהודית ההונגרית היו בין הנציגים הבולטים של המדע היהודי ההונגרי. בשנים 1884–1891 היו הרב וילמוש (בנימין זאב) באכר ויוז'ף באנוצי העורכים. אחד הכותבים הקבועים היה (עד מותו ב-1895) הרב דיולה קליין. ומשנת 1891 - 1930 היה הרב לאיוש בלאו סופר עברי מצוין. ומשנת 1891 עד 1896 פרנץ מזאי ביחד עם בלאו מ־1896 עד 1923 בלאו בלעדי מזאי, משנת 1923 הצטרף גם הרב שמעון (צדוק) הבשי, משנת 1927 ההבשי עם דיינש פרידמן. בשנת 1931 מיקשה וייס, פרנץ הבשי ודוד שמואל לוינגר ערכו את העיתון. בשנת 1932 הושאר מיקשה וייס מחוץ למערכת העיתון, ובשנת 1933 התמודד דיינש פרידמן שוב לתפקיד העורך. בשנים 1934–1941, בתמיכתו של ד"ר שימון (צדוק) הבשי, נערך כתב העת על ידי הנריק גוטמן, פרנץ הבשי, שמוּאל לווינגר ודיינש פרידמן. את הגליונות של 1942–1945 ערך שאמו לווינגר בתמיכת הנריק גוטמן ופרנץ הבשי. אחרי מלחמת העולם השנייה העורך היה שוב שמואל לווינגר עד שהמגזין הפסיק להופיע בשנת 1948